एक्सटेंशन लेक्चरर्स ने निकाला कैंडल मार्च, शिक्षा मंत्री का पुतला फूंका
पंचकूलामें एक्सटेंशन लेक्चरर्स पर लाठीचार्ज पानी बौछार करके घायल करने की निंदा करते हरियाणा लेक्चर्र एसोसिएशन ने शहर में कैंडल मार्च निकाला।
एसोसिएशन के पदाधिकारी विनोद सोनी ने बताया कि वे अपनी मांगों को मनवाने के लिए विधानसभा का घेराव करने जा रहे थे। तभी रास्ते में चंडीगढ़ पुलिस ने लैक्चर्स पर पानी की बौछार कर दी और लाठीचार्ज कर दिया। जिसमें एक्सटेंशन लैक्चरर्स को काफी चोटे आई। इसके विरोध में एक्सटेंशन लैक्चरर्स विभिन्न संगठनों ने शाम साढे छह में नेहरू पार्क से कैंडल मार्च निकाला। कैंडल मार्च शहर में मुख्य मार्गो से होता हुआ वापिस पार्क में संपन हुआ। कैंडल मार्च में डॉ. गौरव गोयल, डॉ. अनिल, डॉ. सुनील, डॉ. राहुल, कौशल्या, अनिल, सरिता लांबा, पंकज, लक्ष्मी, दक्षा भारती, सुमित्रा, अजीत सिंह, अमित कुमार, करण सिंह मौजूद थे।
इससे पहले एक्टेंशन लेक्चरर्स और इनसो सदस्यों ने शुक्रवार को महाविद्यालय के मुख्य द्वार पर शिक्षामंत्री रामबिलास शर्मा का पुतला फूंका। विरोध प्रदर्शन का नेतृत्व अध्यक्ष मंदीप सूई ने की। मंदीप ने कहा कि कक्षाओं की सभी जिम्मेदारियां यहां कार्यरत लगभग 90 एक्टेंशन लेक्चरर्स के कंधों पर ही रहती है। ये लेक्चरर्स 19 दिनों से हड़ताल पर हैं जिससे कक्षाओं की पढ़ाई प्रभावित हो रही है।
पंचकूला में लाठीचार्ज के विरोध में कैंडल मार्च निकालते एक्सटेंशन लेक्चरर्स।
hin_Deva hin_Deva hin_Deva hin_Deva awa_Deva